CELEX: 32007D0343
Language: hu
Date: 2007-05-15 00:00:00
Title: 2007/343/EK: A Bizottság határozata ( 2007. május 15. ) a fitoszterollal/fitosztanollal dúsított olajnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (az értesítés a C(2007) 2073. számú dokumentummal történt)

17.5.2007   
            
            
               HU
            
            
               Az Európai Unió Hivatalos Lapja
            
            
               L 129/63
            
         
      A BIZOTTSÁG HATÁROZATA
   
   (2007. május 15.)
   a fitoszterollal/fitosztanollal dúsított olajnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről
   (az értesítés a C(2007) 2073. számú dokumentummal történt)
   (Csak az angol nyelvű szöveg hiteles)
   (2007/343/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2005. május 4-én az Enzymotec nevű vállalat a fitoszterollal/fitosztanollal dúsított olajnak új élelmiszerként vagy új élelmiszer-összetevőként történő forgalomba hozatala céljából kéréssel fordult Hollandia illetékes hatóságaihoz.
            
         
               (2)
            
            
               2006. május 23-án Hollandia illetékes élelmiszer-értékelő testülete kibocsátotta előzetes értékelő jelentését. A jelentésben a testület arra a következtetésre jutott, hogy a fitoszterollal dúsított olaj az emberi fogyasztás szempontjából biztonságos.
            
         
               (3)
            
            
               A Bizottság 2006. május 29-én továbbította az előzetes értékelő jelentést az összes tagállamnak.
            
         
               (4)
            
            
               A 258/97/EK rendelet 6. cikkének (4) bekezdésében meghatározott hatvannapos időszak alatt az említett előírásnak megfelelően indokolt kifogásokat emeltek a termék fogalomba hozatalával szemben.
            
         
               (5)
            
            
               A felvetett kifogások inkább kockázatkezelési, mintsem kockázatértékelési kérdéseket érintettek, ezért nem volt szükség az Európai Élelmiszer-biztonsági Hatósággal (EFSA) való konzultálásra.
            
         
               (6)
            
            
               A fitoszterollal/fitosztanollal dúsított olaj engedélyezésének olyan élelmiszerekben való felhasználásra kell korlátozódnia, amelyek esetében engedélyezik a fitoszterol/fitosztanol hozzáadását. A hozzáadott fitoszterolt/fitosztanolt tartalmazó élelmiszerek kiszerelését és címkézését érintő szabályok alkalmazandók.
            
         
               (7)
            
            
               A hozzáadott fitoszterolt, fitoszter-észtereket, fitosztanolt és/vagy fitosztanol-észtereket tartalmazó élelmiszerek és élelmiszer-összetevők címkézéséről szóló, 2004. március 31-i 608/2004/EK bizottsági rendelet (2) biztosítja, hogy a fogyasztók megkapják a szükséges információkat ahhoz, hogy elkerüljék a hozzáadott fitoszterol/fitosztanol túlzott bevitelét.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az 1. mellékletben meghatározott, fitoszterollal/fitosztanollal dúsított olaj forgalomba hozható új élelmiszer-összetevőként a Közösség piacán a II. mellékletben meghatározott élelmiszerekben való felhasználásra.
   2. cikk
   Az új élelmiszer-összetevőt tartalmazó termékeket úgy kell kiszerelni, hogy könnyen el lehessen osztani olyan adagokra, amelyek maximum 3 grammot (napi egy adag esetén) vagy maximum 1 grammot tartalmaznak (napi három adag esetén) a hozzáadott fitoszterolból/fitosztanolból.
   Az egy italosflakonba/üvegbe hozzáadott fitoszterol/fitosztanol mennyisége nem haladhatja meg a 3 grammot.
   A fűszeres önteteket és salátaönteteket, beleértve a majonézt különálló adagonként kell csomagolni.
   3. cikk
   Ennek a határozatnak az Enzymotec, 5 Hataasi ST, Ramat Gabriel Industrial Park, Migdal HaEmeq, Israel 23 106 a címzettje.
   
      Kelt Brüsszelben, 2007. május 15-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 43., 1997.2.14., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított rendelet.
   
      (2)  HL L 97., 2004.4.1., 44. o.
   
      I. MELLÉKLET
      A fitoszterollal/fitosztanollal dúsított olaj előírásai
      Fogalommeghatározás
      A fitoszterollal/fitosztanollal dúsított olaj egy olajfrakcióból és egy fitoszterolfrakcióból tevődik össze.
      
                  Vegyület/Paraméter
               
               
                  Tartalom
               
            
                  Az acilglicerinek megoszlása:
               
            
                  Szabad zsírsavak (olajsavban kifejezve)
               
               
                  Legfeljebb 2 %
               
            
                  Monoacilglicerinek (MAG)
               
               
                  Legfeljebb 10 %
               
            
                  Diacilglicerinek (DAG)
               
               
                  Legfeljebb 25 %
               
            
                  Triacilglicerinek (TAG)
               
               
                  Fennmaradó százalék
               
            
                  Fitoszterolfrakció:
               
            
                  β-szitoszterol
               
               
                  Legfeljebb 80 %
               
            
                  β-szitosztanol
               
               
                  Legfeljebb 15 %
               
            
                  kampeszterol
               
               
                  Legfeljebb 40 %
               
            
                  kampesztanol
               
               
                  Legfeljebb 5 %
               
            
                  sztigmaszterin
               
               
                  Legfeljebb 30 %
               
            
                  brassicaszterol
               
               
                  Legfeljebb 3 %
               
            
                  egyéb szterolok/sztanolok
               
               
                  Legfeljebb 3 %
               
            
                  Egyéb:
               
            
                  Víz- és illóanyag-tartalom
               
               
                  Legfeljebb 0,5 %
               
            
                  Peroxidszám (PV)
               
               
                  < 5 meq/kg
               
            
                  Transz-zsírsavak
               
               
                  Legfeljebb 1 %
               
            A fitoszterol/fitosztanol kontaminációja/tisztasága (GC-FID-del vagy ezzel egyenértékű módszerrel)
      A nem növényi olajból nyert, élelmiszernek alkalmas fitoszterolnak és fitosztanolnak fertőző anyagoktól menteseknek kell lennie. Ezt az biztosítja a legjobban, ha a fitoszterol/fitosztanol összetevő több mint 99 %-os tisztaságú.
   
   
      II. MELLÉKLET
      Az 1. cikkben említett élelmiszerek
      Kenhető zsírok, mint azt a 2991/94/EK tanácsi rendelet (1) mellékletének B. és C. pontja meghatározza, a főzéshez és sütéshez használt zsiradékok és a vaj- vagy más állati zsiradék alapú kenhető zsiradékok kivételével.
      Olyan tejalapú termékek, mint a részben fölözött vagy fölözött tejalapú termékeken alapuló, lehetőleg gyümölcsök és/vagy gabonafélék hozzáadásával készült termékek, olyan fermentált tejalapú termékek, mint a joghurt, és a sajtalapú termékek (zsírtartalom ≤ 12 g/100 g), amelyeknél lehetőség szerint csökkentették a tejzsírt, és a zsírt, illetve a fehérjetartalmat részben vagy teljes mértékben növényi zsiradékkal, illetve növényi fehérjével helyettesítették.
      Szójaitalok.
      Fűszeres öntetek és salátaöntetek, beleértve a majonézt.
      
         (1)  HL L 316., 1994.12.9., 2. o.